hero suriya ngk second look poster revealed
సూర్య బర్త్‌డే గిఫ్ట్: ‘NGK’ కొత్త లుక్ కిర్రాక్
'గజిని', 'సింగం'  సిరీస్‌ చిత్రాలతో తనకంటూ ఓ ప్రత్యేకమైన ఇమేజ్‌ని సంపాదించుకున్నారు హీరో సూర్య. ప్రస్తుతం ఆయన కెరియర్‌లో 36వ చిత్రంగా రూపొందుతున్న 'NGK' (నంద గోపాలకృష్ణ)తో మరోసారి ప్రేక్షకుల ముందుకు వస్తున్నారు.
Samayam Telugu | Updated:
Jul 22, 2018, 08:04PM IST
'గజిని', 'సింగం' సిరీస్‌ చిత్రాలతో తనకంటూ ఓ ప్రత్యేకమైన ఇమేజ్‌ని సంపాదించుకున్నారు హీరో సూర్య . ప్రస్తుతం ఆయన కెరియర్‌లో 36వ చిత్రంగా రూపొందుతున్న ' NGK ' (నంద గోపాలకృష్ణ)తో మరోసారి ప్రేక్షకుల ముందుకు వస్తున్నారు. '7జి బృదావన కాలని', 'ఆడవారి మాటలకు అర్థాలే వేరులే' వంటి సూపర్‌హిట్‌ చిత్రాలకు దర్శకత్వం వహించిన శ్రీరాఘవ ఈ చిత్రానికి దర్శకత్వం వహిస్తున్నారు. రీసెంట్‌గా 'ఖాకి' వంటి సూపర్‌హిట్‌ చిత్రాన్ని అందించిన ఎస్‌.ఆర్‌.ప్రకాష్‌బాబు, ఎస్‌.ఆర్‌.ప్రభు డ్రీమ్‌ వారియర్‌ పిక్చర్స్‌, రిలయన్స్‌ ఎంటర్‌టైన్‌మెంట్‌ పతాకాలపై 'NGK' (నంద గోపాలకృష్ణ) చిత్రాన్ని నిర్మిస్తున్నారు.
తాజాగా ఈ చిత్రం సెకండ్‌ లుక్‌ పోస్టర్‌ను హీరో సూర్య పుట్టినరోజు (జూలై 23) సందర్భంగా విడుదల చేశారు. సూర్య సరసన సాయి పల్లవి, రకుల్‌ప్రీత్‌ నటిస్తున్న ఈ చిత్రాన్ని దీపావళి కానుకగా ప్రపంచవ్యాప్తంగా విడుదల చేయనున్నట్టు నిర్మాతలు తెలిపారు. ఈ చిత్రానికి యువన్ శంకర్ రాజా సంగీతం అందిస్తున్నారు.